Author: MŽP
Last saved by: sulik

Vyhodnotenie medzirezortného pripomienkového konania

Spôsob pripomienkového konania: bežný (materiál bol zaslaný na medzirezortné pripomienkové konanie listom č. 702/2004 – 3. zo dňa 27. 5.  2004)

Zoznam oslovených subjektov:
Podpredseda vlády SR; Ministerstvo dopravy, pôšt a telekomunikácií SR; Ministerstvo zahraničných vecí SR; Ministerstvo vnútra SR; Ministerstvo hospodárstva SR; Ministerstvo financií SR;Ministerstvo kultúry SR; Ministerstvo obrany SR; Ministerstvo školstva SR; Ministerstvo zdravotníctva SR; Ministerstvo výstavby a regionálneho rozvoja SR; Ministerstvo spravodlivosti SR; Ministerstvo práce, sociálnych vecí a rodiny SR; Ministerstvo pôdohospodárstva SR; Úrad vlády SR - Sekcia Inštitút pre aproximáciu práva; Protimonopolný úrad; Najvyšší kontrolný úrad; Úrad geodézie, kartografie a katastra SR; Úrad pre normalizáciu, metrológiu a skúšobníctvo; Správa štátnych hmotných rezerv; Štatistický úrad SR; Úrad jadrového dozoru; Úrad pre verejné obstarávanie; Generálna prokuratúra; Národná banka Slovenska; Úrad priemyselného vlastníctva SR; Krajský úrad Bratislava; Krajský úrad Trenčín; Krajský úrad Trnava; Krajský úrad Prešov; Krajský úrad Nitra; Krajský úrad Žilina; Krajský úrad Košice; Krajský úrad Banská Bystrica; Združenie miest a obcí Slovenska; Slovenská agentúra životného prostredia; Magistrát hl. mesta Slovenskej republiky Bratislavy; Úrad pre štátnu službu

Počet oslovených subjektov: 38
Zaslali do stanoveného termínu:  27
Vôbec nezaslali: 11

Bez pripomienok: 
1.	Podpredseda vlády SR; Ministerstvo vnútra SR; Ministerstvo kultúry SR; Ministerstvo zahraničných vecí SR; Ministerstvo financií SR; Ministerstvo obrany SR; Ministerstvo školstva SR; Ministerstvo zdravotníctva SR; Ministerstvo výstavby a regionálneho rozvoja SR; Ministerstvo práce, sociálnych vecí a rodiny SR; Ministerstvo pôdohospodárstva SR; Úrad vlády SR - Sekcia Inštitút pre aproximáciu práva; Protimonopolný úrad; Správa štátnych hmotných rezerv; Štatistický úrad SR; Úrad jadrového dozoru; Generálna prokuratúra; Národná banka Slovenska; Úrad priemyselného vlastníctva SR; KÚ Trenčín; KÚ Prešov; KÚ Bratislava; KÚ Žilina; Združenie miest a obcí Slovenska; Úrad pre štátnu službu

Počet pripomienok: 7
Z toho zásadných: 0

| Orgán | | Pripomienka | |

1.

Ministerstvo 
spravodlivosti SR

názov uznesenia

Navrhujeme zmeniť názov uznesenia a uviesť v ňom, že ide o zmenu termínu úlohy v uznesení vlády SR č. 482 z 11. júna 2003 a zmenu znenia úlohy v uznesení vlády SR č. 978/2001 z 10. októbra 2001 v znení uznesenia vlády SR č. 932/2003 z 30. septembra 2003.

O

Akceptované.

| | v bode A. 2 | Za slovami „znenie úlohy“ navrhuje doplniť slová „takto“. | O | Akceptované.

2.

Úrad
pre
verejné obstarávanie

V texte odôvodnenia je harmonogram postupu prípravy dvoch zákonov – návrhu zákona o krajinnom plánovaní a návrh novely zákona o územnom plánovaní a stavebnom poriadku, ktoré i napriek tvrdeniu o ich súlade nie sú časovo zosúladené. Ak je nevyhnutný ich súlad a návrh zákona o krajinnom plánovaní bude predložený podľa harmonogramu na rokovanie vlády v marci 2005, nebude možné ho v nasledujúcich mesiacoch (apríl, máj, jún) zosúladiť s návrhom novely zákona o územnom plánovaní a stavebnom poriadku, ktorý má byť na rokovanie vlády predkladaný v júni 2005. Odporúčame zosúladiť uvedené harmonogramy.

O

Neakceptované.
Termín predloženia návrhu novely stavebného zákona je viazaný aj na novelu časti staveného poriadku, ktorá vyžaduje časovo náročný proces prerokovania. Pracovné skupiny oboch rezortov pri tvorbe zákona a novely zákona spolupracujú a vzájomne zosúlaďujú náplň a kompetencie tvoriaceho sa zákona a novely zákona.

| | | Uznesenie vlády SR č. 978/2001 bod C.31 nemá znenie úlohy: „vypracovať návrh novely zákona č. 50/1976 Zb. o územnom plánovaní a stavebnom poriadku v znení neskorších predpisov v intenciách Národnej stratégie trvalo udržateľného rozvoja“ ale znenie: „vypracovať návrh zákona o priestorovom plánovaní a návrh novely zákona o stavebnom poriadku v intenciách NSTUR“. Aj v odôvodnení návrhu zmeny uznesenia vlády raz hovoríte o „návrhu zákona o priestorovom plánovaní a návrhu novely zákona o stavebnom poriadku“, teda o dvoch zákonoch a raz hovoríte len o návrhu novely zákona o územnom plánovaní a stavebnom poriadku. Ak treba vypracovať len jeden z uvedených zákonov a nie dva, je potrebné, aby to bolo výslovne premietnuté do návrhu znenia nového uznesenia vlády a odôvodnené. | O | Akceptované

V nadväznosti na rozpor v texte odôvodnenia citovaný v predchádzajúcom bode, je nesprávne citované znenie úlohy uznesenia vlády SR č. 978/2001 bod C.31 v znení uznesenia 932/2003 bodu B.2 v navrhovanej úlohe A.2 a preto ho žiadame opraviť.

O

Neakceptované. 
V návrhu uznesenia vlády A.2 sa uvádza už zmenené znenie úlohy.

Text návrhu úlohy A.2 je neukončený a teda nevyplýva z neho, čo sa vlastne navrhuje. Navrhujeme preto nielen opraviť citáciu pôvodnej úlohy, ale aj doplniť jeho znenie. Ak nie je potrebné vypracovanie návrhu zákona o priestorovom plánovaní, je nevyhnutné to premietnuť v znení novej úlohy navrhovaného uznesenia vlády SR.

O

Neakceptované.
V odôvodnení je uvedené, z akého dôvodu sa nevypracúvava  zákon o priestorovom plánovaní.